
REFERAT
Privind aprobarea rezultatului final al evaluării anuale a managementului Filarmonicii „Banatul”, Teatrului Maghiar de Stat Csiky Gergely, Teatrului German de Stat şi Casei de Cultură a Municipiului Timişoara


 	 În baza HCL nr.88/03.03.2015 privind aprobarea  constituirii comisiilor de evaluare a managementului pentru Teatrul German de Stat şi Teatrul Maghiar de Stat Csiky Gergely, Filarmonica Banatul, şi respectiv pentru Casa de Cultură a Municipiului Timişoara şi în temeiul OUG nr.189/2008 privind managementul instituţiilor publice de cultură, actualizată, prin dispoziţiile primarului nr.410, 411 şi 412 din 24.03.2014 au fost aprobate componenţele comisiilor de evaluare a managementului pentru Casa de Cultură a Municipiului Timişoara, Teatrul Maghiar de Stat Csiky Gergely şi Teatrul German de Stat şi pentru Filarmonica Banatul,.
	Astfel, directorul Filarmonicii Banatul, domnul Ioan Garboni, directorul Teatrului Maghiar de Stat Csiky Gergely, dl. Attila Balazs, directorul Teatrului German de Stat, dl. Lucian Vărşăndan şi directorul Casei de Cultură a Municipiului Timişoara, dl. Pavel Dehelean au depus rapoartele de activitate pentru anul 2014, care au fost înaintate comisiilor de evaluare spre analiză, secretariatele comisiilor au întocmit referatele de analiză, iar în luna aprilie a avut loc evaluarea managementului instituţiilor de cultură, pe baza analizei raportului de activitate şi în proba de interviu.
În urma evaluării s-au acordat note pentru proba I (analiza raportului de activitate) şi proba II (interviul) şi s-a constat că au fost respectate obiectivele stipulate în caietul de obiective care a stat la baza întocmirii noului contract de management, încheiat cu Primarul Municipiului Timişoara, propunându- se continuarea managementului pentru toate cele trei instituţii de cultură.  
	Anexăm prezentului referat rapoartele privind evaluarea comisiei, grilele de punctaj, fişele de evaluare, rezultatele final si procesele verbale ale evaluării in format audio.
	Având în vedere cele de mai sus propunem Consiliului Local al Municipiului Timişoara aprobarea rezultatului final al evaluării anuale a managementului Filarmonicii „Banatul”, Teatrului Maghiar de Stat Csiky Gergely, Teatrului German de Stat şi Casei de Cultură a Municipiului Timişoara.

